Päivitys - Tekno-Kekon mielekäs maailmanhistoria - Vuodatus.net
Eilen ulkona tuoksui siltä, että kesä on ohi. Loistavaa, puolet ajasta onkin kulunut pelkästään kuumuutta kiukutellessa.
On jotakin tehtykin. Taas on puhuttu potaskaa tilaisuuksissa ja animen historiaa on höylätty julkaisukuntoon. Oikolukijani tietää, mitä tarkoittaa verbi "trollata", mutta ilmaisun "ecce homo" hän joutui tarkistamaan sanakirjasta. Sillä tavalla. Olen yrittänyt aina noudattaa BBC:n hyvää periaatetta mieluummin yli- kuin aliarvioida yleisöni tietämys. Itseni ja tietämykseni tuntien yliarvioinnista ei ole mitään vaaraa.
Tässä vaiheessa ei ole muuta ilmoitettavaa. Eikä varsinkaan mitään hauskaa. Voisin tietysti poimia tahattoman huumorin sävyttämiä uskomattomuuksia joukkomurhaajan kirjallisesta tuotannosta, mutta se olisi vastoin blogin periaatteita (en haluaisi antaa tällaisille henkilöille yhtään enempää ansaitsematonta huomiota) ja kyseinen opus on muutenkin saatavilla joka paikasta ympäri nettiä.
Tarjoan teille siis Malevitshin mustan neliön. Palaamme asiaan.
6 Lähettänyt: teknokekko - 24.7.2011 klo 12.29